### Beslutningstema

Økonomiudvalget skal beslutte vilkår for udleje af et areal til [adresse] på Skærbæk udendørs sportsplads.

### Sagsfremstilling

Kultur- og Fritidsudvalget har den 14. april 2021 besluttet, at udvalget er positiv over for at afstå arealet til en padeltennisbane til Fonden Skærbækcenteret, og sender sagen videre til Økonomiudvalget for beslutning om betingelser for afståelse af arealet.

Der er den 21. februar 2022 indgået en vederlagsfri aftale med [adresse] om et areal til [adresse] på Skærbæk udendørs sportsplads. Fonden Skærbækcenteret ønsker at anlægge en tilsvarende bane ved siden af til kommerciel brug for centret. Ejendomme har på den baggrund udarbejdet en kontrakt med Fonden Skærbækcenteret, som er betinget af en endelig politisk godkendelse.

Kontrakten vedrører et 375 m2 stort areal af matr. 2244b Skærbæk, tilhørende Tønder Kommune. Kommunen indgår med aftalen ingen yderligere forpligtigelser, idet det er lejer, der selv må etablere, drive og indhente alle nødvendige myndighedstilladelser. Arealet må ikke uden udlejers tilladelse bruges til andet end padelbane.

### Økonomi

Den årlige leje er samlet på 4.800 kr.

### Lovgrundlag

Aftaleloven.

### Fagchefen for Borger-, Digital- & Ejendomsservice indstiller,

at kontraktudkastet godkendes.

Beslutning fra Økonomiudvalget, 19. januar 2023, pkt. 6:
Indstillingen anbefales under forudsætning af, at der er tale om et areal på 375 m2.

### Beslutning

Indstillingen godkendt.